नन्देात्सव के अगले दिन यानी 5 सितम्बर को वृन्दावनवासी निराले तरीके से जन्माष्टमी मनाते हैं। श्रीकृष्ण जन्माष्टमी महोत्सव समिति के आयोजक कृष्ण गोपालानन्ददेव गोस्वामी के अनुसार सामूहिक नगर संकीर्तन यात्रा गोविन्द घाट से यमुना पूजन के बाद शहर के विभिन्न मार्गों से होकर राधाश्यामसुन्दर मंदिर वृन्दावन में समाप्त होगी तथा इसके बाद विशाल भंडारा होगा। कुल मिलाकर ब्रज की जन्माष्टमी का अलौकिक आनन्द ऐसा होता है कि यहां पर भक्ति भी नृत्य करने लगती है और ब्रजभूमि कृष्णमय हो जाती है।